Diari Oficial de la Generalitat Valenciana


Sumari del DOGV 4654, del 19-12-2003 (2003/13903)

ORDE de 5 de desembre de 2003, de la Conselleria de Sanitat, per la qual es crea la Comissió de Seguiment del Pla de Manteniment d'Infraestructures Sanitàries (PLAMIS).
------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2003/12/05/(1)/dof/vci/html**

### Dades del document

Número de DOGV
:   4654

Data del DOGV
:   19-12-2003

Secció del DOGV
:   I. DISPOSICIONS GENERALS

Número del document
:   2003/13941


Data del document
:   05-12-2003

Organisme emissor
:   Conselleria de Sanitat

Tipus de document
:   Ordre

Descriptors 

:   * servei sanitari
    * organització administrativa
    * legislació

ORDE de 5 de desembre de 2003, de la Conselleria de Sanitat, per la qual es crea la Comissió de Seguiment del Pla de Manteniment d'Infraestructures Sanitàries (PLAMIS). [2003/X13342]
  
L'article 9 de la secció segona del Decret 116/2003, d'11 de juliol, del Consell de la Generalitat Valenciana, pel qual aprova el Reglament Orgànic i Funcional de la Conselleria de Sanitat, establix que l'Àrea d'Infraestructura i Manteniment depén de la Direcció General de Recursos Econòmics, i que té la funció de gestionar i coordinar el manteniment de les infraestructures dels centres sanitaris.
  
Per a dur a terme esta funció, aprofitant i coordinant els recursos, s'elaborarà el Pla de Manteniment d'Infraestructures Sanitàries (PLAMIS), en el qual s'establiran els objectius temporals per a la gestió àgil i eficaç del manteniment integral dels centres i els recursos disponibles per a fer-ho. És adequada, doncs, la creació de la comissió de seguiment com un dels punts bàsics per al desplegament del pla de manteniment.
  
Per això,
  
ORDENE
  
Article 1
  
Es crea en el si d'esta conselleria la Comissió de Seguiment del Pla de Manteniment d'Infraestructures Sanitàries (PLAMIS).
  
Article 2
  
Compondran la comissió:
  
- El/la cap de l'Àrea d'Infraestructura i Manteniment, que en serà el/la president/a.
  
- El/la cap del Servici de Manteniment com a vicepresident.
  
- Formaran part com a vocals:
  
- El/la cap del Servici de Coordinació i Planificació,
  
- El/la cap de l'Àrea d'Organització i Sistemes de Comunicació
  
- El/la cap de l'Àrea de Recursos Econòmics
  
- Dos directors, de gestió o econòmics.
  
Article 3
  
Seran competències i funcions de la comissió:
  
a) Elaborar i proposar el Pla de Manteniment d'Infraestructures Sanitàries (PLAMIS).
  
b) Seguir i controlar el contingut i l'execució del PLAMIS, i avaluar-ne els resultats anuals.
  
c) Elaboració d'informes.
  
Article 4
  
La comissió es reunirà com a mínim de forma semestral.
  
DISPOSICIÓ ADDICIONAL
  
Es faculta el director general de Recursos Econòmics perquè dicte les instruccions necessàries per a l'aplicació de la present orde.
  
DISPOSICIÓ FINAL
  
Esta orde vigirà des del dia de la publicació en el Diari Oficial de la Generalitat Valenciana.
  
València, 5 de desembre de 2003
  
El conseller de Sanitat,


Còpia Permalink ELI